CELEX: 32010R0380
Language: hr
Date: 2010-04-30 00:00:00
Title: Uredba Komisije (EU) br. 380/2010 od 30. travnja 2010. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               179
            
         32010R0380
   
               L 112/4
            
            
               SLUŽBENI LIST EUROPSKE UNIJE
            
            
               30.04.2010.
            
         
      UREDBA KOMISIJE (EU) br. 380/2010
   od 30. travnja 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije‚ s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da, u skladu s člankom 12. stavkom 6. Uredbe Vijeća (EEZ)br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 2010.
      
         
            Za Komisiju,
         
         Algirdas ŠEMETA
         
         
            U ime Predsjednika,
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Tablete od 1 772 mg, namijenjene maloprodaji. Svaka tableta sadrži (% po težini):
               
                           
                                       —
                                    
                                    
                                       kalcij karbonat
                                       (odgovara 630 mg kalcija)
                                    
                                 
                        
                           88,9
                        
                     
                           
                                       —
                                    
                                    
                                       škrob
                                    
                                 
                        
                           3,5
                        
                     
                           
                                       —
                                    
                                    
                                       hidroksipropil metil celulozu
                                    
                                 
                        
                           2,7
                        
                     
                           
                                       —
                                    
                                    
                                       krospovidon
                                    
                                 
                        
                           1,9
                        
                     
                           
                                       —
                                    
                                    
                                       maltodekstrin
                                    
                                 
                        
                           1,3
                        
                     
                           
                                       —
                                    
                                    
                                       mineralno ulje
                                    
                                 
                        
                           1,2
                        
                     Također, svaka tableta sadrži i 7 μg = 284 IU (međunarodna jedinica) vitamina D3 (holekalciferol). Druge tvari prisutne su u količini manjoj od 1,0 % po težini.
               Preporučena dnevna doza navedena na pakiranju je jedna ta dnevno.
               U skladu s informacijama na pakiranju, proizvod se koristi preventivno, na primjer protiv osteoporoze i za jačanje kostiju.
            
            
               2106 90 92
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 1. uz poglavlje 28, dodatnom napomenom 1. uz poglavlje 30. i tekstom oznaka KN 2106, 2106 90 i 2106 90 92.
               Budući da su u proizvodu prisutne tvari koje nisu obuhvaćene napomenom 1. (a), (d) ili (e) uz poglavlje 28., proizvod se isključuje iz tog poglavlja.
               Količina progutanih minerala ili vitamina (kalcij i vitamin D3) u skladu s dnevnom dozom preporučenom na pakiranju nije značajno veća od dozvoljene dnevne količine za održavanje zdravlja i dobrobiti. Stoga proizvod ne ispunjava zahtjeve dodatne napomene 1. uz poglavlje 30., zadnji stavak, i ne može biti razvrstan u tarifni broj (vidjeti također napomene s objašnjenjem kombinirane nomenklature uz poglavlje 30., dodatna napomena 1., točka 3.).
               S obzirom na njegove osobine, proizvod se stoga razvrstava kao prehrambeni pripravak s tarifnim brojem 2106.